Source: http://www.spisskanovaves.eu/spisska_nova_ves/samosprava/vzn/vzn_4_2011_o_vseobecne_zavaezne_nariadenie_c_4_2011_o_dalsich_vystrojnych_suciastkach_rovnosaty_prislusnika_mestskej_policie_spisska_nova_ves/index.html
Timestamp: 2019-01-23 04:09:01+00:00
Document Index: 435392

Matched Legal Cases: ['§ 6', '§ 22', '§ 22', '§22', '§ 22', '§ 22', '§ 22', '§ 22']

spisskanovaves.eu: VZN 4 2011 o Všeobecne záväzné nariadenie č. 4 /2011 o ďalších výstrojných súčiastkach rovnošaty príslušníka Mestskej polície Spišská Nová Ves
Dnes je 23.01.2019, meniny má Miloš
Spišská Nová Ves > Samospráva > VZN > VZN 4 2011 o Všeobecne záväzné nariadenie č. 4 /2011 o ďalších výstrojných súčiastkach rovnošaty príslušníka Mestskej polície Spišská Nová Ves
51 návštevníkov
VZN 4 2011 o Všeobecne záväzné nariadenie č. 4 /2011 o ďalších výstrojných súčiastkach rovnošaty príslušníka Mestskej polície Spišská Nová Ves
Mesto Spišská Nová Ves na základe § 6 ods.1 zákona SNR č. 369/1990 Zb. o obecnom zriadení v znení neskorších predpisov a podľa § 22 ods. 3 zákona SNR č. 564/1991 Zb. o obecnej polícii v znení neskorších predpisov vydáva toto všeobecne záväzné nariadenie.
Účelom tohto všeobecne záväzného nariadenia je určiť ďalšie výstrojné súčiastky, ktoré môže príslušník Mestskej polície v Spišskej Novej Vsi používať okrem výstrojných súčiastok uvedených v § 22 ods. 2 zákona SNR č. 564/1991 Zb. o obecnej polícii v znení neskorších predpisov.
Ďalšie výstrojné súčiastky príslušníka MsP Spišská Nová Ves
1. Okrem rovnošaty príslušníka mestskej polície, ktorú tvoria výstrojné súčiastky uvedené v §22 ods. 2 zákona SNR č. 564 o obecnej polícii v znení neskorších predpisov (ďalej len zákon), je oprávnený príslušník Mestskej polície Spišská Nová Ves používať aj tieto ďalšie výstrojné súčiastky:
a) polokošeľa svetlomodrej farby. Na ľavom rukáve vo vzdialenosti 100 mm od švu rukáva je umiestnený kruhový znak mestskej polície a nad kruhovým znakom mestskej polície vo vzdialenosti 50 mm je umiestnený nápis „MESTSKÁ POLÍCIA“ v súlade s § 22 ods. 4 zákona o obecnej polícii. Na ľavej prednej strane je umiestnený identifikačný odznak mestskej polície obsahujúci nápis „MESTSKÁ POLÍCIA“ v súlade s § 22 ods. 5 zákona o obecnej polícii;
b) vesta tmavomodrej farby. Na pravej prednej strane horného okraja vrecka je umiestnený nápis „MESTSKÁ POLÍCIA“ s veľkosťou písmen najmenej 5 mm;
c) sveter bez identifikačných znakov;
d) zásahová kombinéza. Na ľavom rukáve vo vzdialenosti 100 mm od švu rukáva je umiestnený kruhový znak mestskej polície a nad kruhovým znakom mestskej polície vo vzdialenosti 50 mm je umiestnený nápis „MESTSKÁ POLÍCIA“ v súlade s § 22 ods. 4 zákona o obecnej polícii. Na zadnej (chrbtovej) časti je umiestnený nápis „MESTSKÁ POLÍCIA“ s veľkosťou písmen najmenej 20 mm;
e) zásahová taktická vesta. Na ľavej prednej strane je umiestnený nápis „MESTSKÁ POLÍCIA“ s veľkosťou písmen najmenej 5 mm, na ľavej strane je umiestnený identifikačný odznak mestskej polície obsahujúci nápis „MESTSKÁ POLÍCIA“ v súlade s § 22 ods. 5 zákona o obecnej polícii. Na zadnej (chrbtovej) časti je umiestnený nápis „MESTSKÁ POLÍCIA“ s veľkosťou písmen najmenej 20 mm;
f) vesta reflexná žltá s reflexnými prvkami. Na zadnej (chrbtovej) časti je umiestnený nápis „MESTSKÁ POLÍCIA“ s veľkosťou písmen najmenej 30 mm.
1. Návrh Všeobecne záväzného nariadenia č. 4/2011 o ďalších výstrojných súčiastkach rovnošaty príslušníka Mestskej polícii Spišská Nová Ves bol vyvesený na úradnej tabuli od 1. 6. 2011.
2. Toto všeobecne záväzné nariadenie bolo schválené uznesením Mestského zastupiteľstva v Spišskej Novej Vsi č. 69/2011 dňa 16. 6. 2011 a nadobúda účinnosť 1. 7. 2011.
PhDr. Ján Volný, PhD., v. r.